รายงานการประชุมสภาผู้นำชุมชน

หมู่ที่ 8 ตำบลนิคมพัฒนา อำเภอมะนัง จังหวัดสตูล

ครั้งที่ 12/2559

วันที่ 9 เดือน สิงหาคม 2559 เวลา 13.00 น.

ณ ศูนย์เรียนรู้ชุมชนบ้านผัง 19

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เริ่มการประชุมเวลา 13.00 น.

 เมื่อที่ประชุมพร้อมแล้ว นายวิโรจน์ น้ำเย็น ผู้ใหญ่บ้านหมู่ที่ 8 ทำหน้าที่ประธานในการประชุมได้กล่าวเปิดประชุมและดำเนินการตามระเบียบวาระดังนี้

ระเบียบวาระที่ 1 เรื่องที่ประธานแจ้งให้ที่ประชุมทราบ

1.1 แจ้งให้ความร่วมมือโครงการเฝ้าระวังโรคไข้หวัดนกเชิงรุกแบบบูรณาการของประเทศไทย ครั้งที่ ๒/๒๕๕๙ โดยปศุสัตว์ ได้ชี้แจง ไข้หวัดนกจากมาเลเซีย ขณะนี้อำเภอมะนังได้ดำเนินการเก็บตัวอย่างเลือด เพื่อนำไปตรวจเกี่ยวกับเชื้อโรคไข้หวัดนกแล้ว

1.2 สถานการณ์โรคไข้เลือดออกภายในหมู่บ้าน ต้องมีการป้องกันและร่วมกันทำลายแหล่งเพาะพันธุ์ยุง เพื่อป้องกันโรคไข้เลือดออกระบาดในหมู่บ้านด้วย เมื่อมีอาการเจ็บป่วยต้องรีบพบหมอในทันที ในพื้นที่อำเภอมะนัง มีจำนวน 611 ราย โดยโอ่งน้ำเป็นแหล่งเพาะพันธ์ยุงลายที่ดีที่สุด ดังนั้นเราต้องเฝ้าระวังและป้องกันกำจัดโดยการใช้ทรายอเบต และหมั่นตรวจตราอยู่เสมอ

1.3 การปรับปรุงข้อมูลเกษตรกรเพื่อให้เป็นปัจจุบัน โดยมีการสำรวจเพื่อปรับปรุงข้อมูลใหม่ และในครั้งนี้ต้องมีการจับจีพีเอสของแปลงที่ตังดินด้วย ดังนั้นสามารถติดต่อให้ผู้ที่มีความรู้ ช่วยเหลือข้อมูลของชาวบ้านด้วย และผู้ที่ไม่มีรายชื่อในทะเบียนปรับปรุง สามารถไปขึ้นเพิ่มเติมขึ้นทะเบียน ได้ที่สำนักงานเกษตรอำเภอมะนัง

1.4 ปัญหายาเสพติด เนื่องจากทางหมู่บ้านได้มีการป้องกันและแก้ไขเกี่ยวปัญหายาเสพติดมาโดยตลอด และขณะนี้ทางรัฐบาลได้มีการกวดขันในเรื่องนี้มาก ทางหมู่บ้านจึงขอความร่วมมือ ช่วยกันสอดส่องดูแลเป็นหูเป็นตา และพยายามไม่ให้ลูกหลานในหมู่บ้านเข้า

ไปยุ่งเกี่ยวกับยาเสพติด เป็นการแก้ไขปัญหาที่หมู่บ้านทำเองและทำร่วมกับทางหน่วยงานราชการ

ระเบียบวาระที่ 2 เรื่องรับรองรายงานการประชุมครั้งที่แล้ว

- รับรอง –

ระเบียบวาระที่ 3 เรื่องเสนอเพื่อทราบและพิจารณา

3.1 การดำเนินกิจกรรมสสส.ที่ผ่าน ในวันที่ 20 กรกฎาคม 2559 คือ กิจกรรมสานสัมพันธ์ในครอบครัว เพื่อให้ครอบครัวได้ร่วมกันเข้าวัดทำกิจกรรมทางพระพุทธศาสนา ร่วมกัน และกิจกรรมการเต้นแอโรบิค เพื่อให้ครอบครัวได้มีสุขภาพ ที่แข็งแรง และสร้างความสัมพันธ์ที่ดีต่อกันในครอบครัว โดยได้รับความร่วมมือจากทุกฝ่ายเป็นอย่างดี และกิจกรรมที่จะจัดขึ้นอีกคือกิจกรรม การร่วมกันสร้างกฎกติกาของหมู่บ้าน ในวันที่ 24 สิงหาคม 2559 และกิจกรรมในการสรุปผลการดำเนินงานของสสส.ทั้งหมดในวันที่ 24 กันยายน 2559 ดังนั้นขอความร่วมมือในการประชาสัมพันธ์ให้ทราบโดยทั่วกันในการร่วมกันดำเนินงานตามกิจกรรมของสสส.ด้วย

ประธานปิดการประชุมเวลา 14.00 น.

 ลงชื่อ ผู้จดรายงานการประชุม

 ( นายสุรชัย เกื้อหน่วย )

 บัณฑิตอาสาฯ หมู่ที่ 8 ต.นิคมพัฒนา

 ลงชื่อ ผู้ตรวจรายงานการประชุม

 ( นายวิโรจน์ น้ำเย็น )

 ผู้ใหญ่บ้านหมู่ที่ 8 ต.นิคมพัฒนา